 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 562**

(protokols Nr. 20, 19. p.)

**Par Leader projekta “Parka teritorijas izveidošana Degumniekos” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Parka teritorijas izveidošana Degumniekos”,kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts uzsākt parka teritorijas izveidošanu Ošupes pagasta Degumniekos, teritorijā pie Gotlība skolas izbūvējot lapeni, iekārtojot ugunskura vietu un uzstādot šūpoles. Pēc projekta realizācijas paredzēts turpināt labiekārtot teritoriju un izveidot arī estrādes laukumu, ierīkot apstādījumu zonu un pastaigu takas.

Tas būs pirmais solis parka teritorijas izveidošanai, kur paredzēts izveidot arī estrādes laukumu, ierīkot apstādījumu zonu, ierīkot pastaigu takas.

Projekta attiecināmās izmaksas ir 20 000,00 EUR (divdesmit tūkstoši eiro, 00 centi), no tām ELFLA finansējums (70%) – 14 000,00 EUR (četrpadsmit tūkstoši eiro, 00 centi), pašvaldības līdzfinansējums (30%) – 6 000,00 EUR (seši tūkstoši eiro, 00 centi).

Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Parka teritorijas izveidošana Degumniekos” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas EUR 20 000,00 (divdesmit tūkstoši euro, 00 centi) apmērā, tajā skaitā ELFLA finansējums – EUR 14 000,00 (četrpadsmit tūkstoši euro, 00 centi) un Madonas novada pašvaldības līdzfinansējums – EUR 6000,00 (seši tūkstoši euro, 00 centi).

Domes priekšsēdētājs A. Lungevičs

*Šrubs 28374223*